**Convenţie-cadru centre de practică**

**Preambul**

În conformitate cu art. 150 alin. (4) din Legea nr. 1/2011 privind educaţia naţională şi art. 4. alin. (1) din Legea nr. 258/2007 Anexa 1b privind practica elevilor şi studenţilor părţile contractante oferă stagiu de practică **obligatorie** pentru studenţi în condiţiile prezentei convenţii-cadru cu scopul verificării aplicabilităţii cunoştinţelor teoretice însuşite de studenţi în cadrul programului de instruire.

**Art. 1. Părţile contractante**

**(1) Organizatorul de practică**

Instituţia de învăţământ superior **Universitatea Creştină Partium**, **Facultatea de Ştiinţe Economice şi Sociale,** cu sediul în 410250 Oradea, str. Primăriei nr. 36, jud. Bihor, cod fiscal: 18415639, email: partium@partium.ro, telefon: 0259-418244 reprezentată de decan **dr. Szilágyi Ferenc**.

**(2) Partenerul de practică**

Denumire:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sediul: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nr. de înregistrare/cod fiscal:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon/e-mail:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reprezentant legal: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Art. 2. Obiectul convenţiei**

**(1) Partenerul de practică** va oferi studenţilor practicanţi desfăşurarea de activităţi pentru consolidarea cunoştinţelor teoretice şi pentru formarea abilităţilor practice – pe baza cunoştinţelor teoretice care au fost însuşite în cadrul programului instructiv-educativ şi formativ de tip învăţământ superior prestat de **Organizatorul de practică.**

**(2)** Scopul stagiului de practică este dezvoltarea, verificarea şi evaluarea cunoștințelor si deprinderilor studentului practicant.

**Art. 3. Activitate de practică**

(1) **Partenerul de practică** va putea primi un **număr maxim de \_\_\_\_\_ studenţi.**

(2) Activitatea de practică se poate desfăşura cu program săptămânal sau cumulat în perioada \_\_\_\_\_\_\_\_\_\_\_\_\_-\_\_\_\_\_\_\_\_\_\_\_\_\_\_.

(3) Practica se desfăşoară pe baza portofoliului de practică întocmit de **Organizatorul de practică**.

(4) Durata practicii este de **84 de ore**.

(5) Formele de evaluare, de notare şi creditele acordate pentru activitatea de practică sunt cuprinse în planul de învăţământ.

(6) Practicantul rămâne, pe toată durata stagiului de pregătire practică, student/masterand al instituţiei de învăţământ superior şi nu va putea pretinde salariu sau remuneraţie de la **Partenerul de practică**.

**Art. 4. Responsabilităţile părţilor**

**A. Partenerul de practică**

(1) Pe perioada de practică desemnează un **tutore**, specialist cu studii medii sau superioare care să coordoneze şi să participe la evaluarea desfăşurării practicii studenţilor.

(2) Partenerul de practică este obligat să instruiască studentul cu privire la normele de protecţie a muncii şi de apărare împotriva incendiilor, specifice activităţilor pe care le va desfăşura.

(3) Partenerul de practică trebuie să îl ajute pe practicant să îşi urmărească portofoliul de practică, punându-i la dispoziţie mijloacele necesare.

(4) Pe perioada de practică să desfăşoare programul de activitate astfel încât să permită realizarea activităţii de practică a elevilor şi studenţilor în condiţii normale, fără a se depăşi ora 20,00.

(5) Pe perioada de practică, partenerul de practică împreună cu reprezentantul unităţii sau al instituţiei de învăţământ urmăresc şi înregistrează prezenţa la activitate a practicantului şi semnalează eventualele abateri unităţii sau instituţiei de învăţământ.

(6) La sfârşitul activităţii de practică, în conformitate cu portofoliul de practică, partenerul de practică efectuează o **evaluare** a cunoştinţelor practicantului şi îi acordă un calificativ, respectiv va elibera un **atestat** în sensul efectuării stagiului de practică de către student.

(7) Partenerul de practică poate refuza studentul dacă acesta nu respectă regulamentul de ordine interioară al partenerului de practică şi normele de protecţie a muncii şi de apărare împotriva incendiilor, specifice activităţii desfăşurate.

**B. Organizatorul de practică**

(1) Organizatorul de practică desemnează un **cadru didactic supervizor**, responsabil cu planificarea, organizarea şi supravegherea desfăşurării stagiului de practică.

(2) Cadrul didactic supervizor împreună cu tutorele desemnat de partenerul de practică stabilesc tematica de practică şi competenţele profesionale care fac obiectul stagiului de pregătire practică.

(3) Evaluarea şi notarea finală se realizează la unitatea sau instituţia de învăţământ a practicantului.

(4) Organizatorul de practică va informa studenţii cu privire la obligativitatea stagiului de practică, modalităţile de evaluare şi obligaţia studentului de a respecta normele interne de funcţionare a Partenerul de practică, respectiv instrucţiunile tutorelui.

**Art. 5.** **Portofoliu de practică**

(1) Portofoliu de practică este documentul privind efectuarea stagiului de practică ce cuprinde obiectivele educaţionale ce urmează a fi atinse, competenţele ce urmează a fi obţinute prin stagiul de practică, precum şi modalităţile de derulare a stagiului de practică.

(2) Studentul se va prezenta la **Partenerul de practică** cu portofoliul prevăzut de **Organizatorul de practică.**

(3)Finalizarea şi completareaPortofoliului de practică cade în sarcina studentului, pe baza informaţiilor şi experienţelor dobândite pe parcursul stagiului.

**Art. 6. Dispoziţii finale**

(1) Clauzele prezentei convenţii-cadru se vor interpreta cu buna credinţă.

(2) Încheiat astăzi, \_\_\_\_\_\_\_\_\_\_\_\_, în localitatea \_\_\_\_\_\_\_\_\_\_\_\_\_\_\_\_, în două exemplare originale, din care un exemplar rămâne în păstrarea **Partenerului de practică,** iar celălalt exemplar în păstrarea **Organizatorului de practică.**

|  |  |
| --- | --- |
| **Organizatorul de practică** | **Partenerul de practică** |
| Universitatea Creştină PartiumFacultatea de Ştiinţe Economice şi Socialeprin decan dr. Szilágyi Ferenc | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_prin\_\_\_\_\_\_\_\_\_\_\_\_\_\_\_\_\_ |